ສຫລ ມອບການຊ່ວຍເຫຼືອ ເພື່ອນຳໄປເຮັດອາຫານທ່ຽງ ສຳລັບໂຮງຮຽນປະຖົມ ຢູ່ ສປປ ລາວ ຜ່ານໂຄງການອາຫານໂລກ
ໂຄງການອາຫານ ເພື່ອການສຶກສາ ແລະໂພຊະນາການສຳລັບເດັກນ້ອຍຂອງ ສຫລ ສະໜັບສະໜູນໂຄງການອາຫານທ່ຽງ ຂອງອົງການອາຫານໂລກຢູ່ໃນລາວ ດ້ວຍການປະກອບສ່ວນ ຫຼາຍກວ່າ 60 ລ້ານໂດລາ.
ເຂົ້າສານ ແລະໝາກຖົ່ວທີ່ສະຫະລັດໃຫ້ການສະໜັບສະໜູນມາຮອດປະເທດລາວໃນອາທິດນີ້, ເຊິ່ງບັນດາການຊ່ວຍເຫຼືອນີ້ ແມ່ນຈະໄດ້ສົ່ງໄປຍັງໂຮງຮຽນປະຖົມ 925 ແຫ່ງໃນທົ່ວປະເທດທີ່ອົງການອາຫານໂລກຫຼື WFP ໄດ້ສະໜັບສະໜູນ ແລະຈັດຕັ້ງປະຕິບັດກິດຈະກຳອາຫານທ່ຽງໃນໂຮງຮຽນ ເອກອັກຄະລັດສະທູດສະຫະລັດອາເມຣິກາປະຈຳ ສປປ ລາວ ທ່ານ ປີເຕີ ເອັມ ເຮມອນ ໄດ້ໃຫ້ກຽດຮັບມອບເຄື່ອງສະໜັບສະໜູນ ຢູ່ສາງຂອງອົງການອາຫານໂລກ ທີ່ນະຄອນຫຼວງວຽງຈັນ ປັດຈຸບັນການຂົນສົ່ງເຂົ້າຈຳນວນ 68 ຕູ້ຄອນເທນເນີ້ ແລະ ໝາກຖົ່ວ 4 ຕູ້ຄອນເທນເນີ້ (ລວມທັງໝົດ 1,290 ໂຕນ) ຈະຖືກໄປໃຊ້ໃນການປຸງແຕ່ງອາຫານທ່ຽງໃນໂຮງຮຽນ ສຳລັບເດັກນ້ອຍນັກຮຽນຊັ້ນປະຖົມຈຳນວນ 90 000 ຄົນໃນເຂດຊົນນະບົດຂອງ ສປປ ລາວ ເຊິ່ງຈະເລີ່ມຕົ້ນ ໃນສົກຮຽນໜ້າ ໃນເດືອນກັນຍາທີ່ຈະມາເຖິງນີ້ ສຳລັບເດັກນ້ອຍເຫຼົ່ານີ້ ອາຫານທ່ຽງໃນໂຮງຮຽນແມ່ນອາຫານທີ່ມີຄຸນຄ່າທາງໂພຊະນາການ ພຽງຄາບດຽວ ທີ່ພວກເຂົາໄດ້ຮັບ ເນື່ອງຈາກການລະບາດຂອງໄວຣັສ ໃນໄລຍະ 7 ອາທິດທີ່ຜ່ານມາຂອງການປິດໂຮງຮຽນ ເຮັດໃຫ້ພວກເຂົາບໍ່ໄດ້ຮັບອາຫານທ່ຽງ ພະນະທ່ານເອກອັກຄະລາຊະທູດປີເຕີ ເອັມ ເຮມອນ ກ່າວວ່າ “ຂ້າພະເຈົ້າມີຄວາມພູມ ໃຈທີ່ໃນທ່າມກາງພາວະວິກິດ ຂອງການລະບາດຂອງໄວຣັສໂຄວິດ- 19 ສະຫະລັດໄດ້ສືບຕໍ່ໃຫ້ການຊ່ວຍເຫລືອແກ່ວຽກງານອາຫານທຽ່ງໃຫ້ແກ່ໂຮງຮຽນຊັ້ນປະຖົມ ໃນເຂດຫ່າງໄກສອກຫຼີກຂອງ ສປປ ລາວ ອາຫານທ່ຽງຊ່ວຍ ເຮັດໃຫ້ຜົນການຮຽນຂອງເດັກນັກຮຽນດີຂຶ້ນ ແລະຍັງເພີ່ມອັດຕາການເຂົ້າໂຮງ ຮຽນຂອງພວກເຂົາ ໂດຍສະເພາະເດັກຜູ້ຍິງແລະຊົນກຸ່ມນ້ອຍ ສະຫະລັດພ້ອມ ທີ່ຈະໃຫ້ການສະຫນັບສະຫນູນ ແລະຮ່ວມມືກັບລັດຖະບານລາວໃນການສ້າງສາ ແລະພັດທະນາປະທດຊາດໃຫ້ບັນລຸຜົນເປັນຈິງ’’ ນັບແຕ່ປີ 2008 ເປັນຕົ້ນມາ ໂຄງການອາຫານເພື່ອການສຶກສາແລະໂພຊະນາ ການສຳລັບເດັກນ້ອຍຂອງລັດຖະບານສະຫະລັດ ເຊິ່ງບໍລິຫານໂດຍພະແນກກະສິກຳສະຫະລັດອາເມຣິກາ ຫຼື USDA ໄດ້ສະໜັບສະໜູນ ໂຄງການອາຫານທ່ຽງໃນໂຮງຮຽນຂອງອົງການອາຫານໂລກຢູ່ໃນລາວ ດ້ວຍການປະກອບສ່ວນທັງໝົດຫຼາຍກວ່າ 60 ລ້ານໂດລາ ນັບຕັ້ງແຕ່ການເລີ່ມຕົ້ນ ຂອງການສະໜັບສະໜູນຂອງແມັກໂກວັນ ໂດຍຜ່ານທາງອົງການອາຫານໂລກ ພງກເດັກນ້ອຍໃນ ສປປ ລາວຫຼາຍກວ່າ 1 ລ້ານ 5 ແສນຄົນໄດ້ຮັບຜົນປະໂຫຍດ ຈາກອາ ຫານທ່ຽງທີ່ມີຄຸນຄ່າທາງໂພຊະນາການໃນແຕ່ລະວັນ ເພື່ອຫັນໄປສູ່ໄລຍະຍາວ ວຽກງານອາຫານໃນໂຮງຮຽນທົ່ວປະເທດ ອົງການອາ ຫານໂລກ ໄດ້ເລີ່ມມອບໂອນໂຮງຮຽນ ທີ່ໄດ້ຮັບການສະໜັບສະໜູນ ໃຫ້ແກ່ລັດ ຖະບານເປັນຜູ້ຄຸມຄອງ ແລະສືບຕໍ່ຈັດຕັ້ງປະຕິບັດ ເຊິ່ງໂຮງຮຽນຈຳນວນ 500 ແຫ່ງ ໄດ້ຈັດສັນເຂົ້າໃນໂຄງການອາຫານໂຮງຮຽນແຫ່ງຊາດ ຈົນເຖິງປະຈຸບັນ ນອກເໜືອຈາກການມອບໂອນ ອົງການອາຫານໂລກ ກຳລັງສືບຕໍ່ໃຫ້ການຊ່ວຍ ເຫລືອທາງດ້ານເຕັກນິກວິຊາການແກ່ລັດຖະບານລາວ ນອກຈາກນັ້ນ ອົງການອາຫານໂລກ ໄດ້ມີຄວາມພະຍາຍາມເປັນພິເສດເພື່ອຮັບປະກັນແລະເປີດກວ້າງການສະໜອງສະບຽງອາຫານໃນທ້ອງຖິ່ນໃຫ້ແກ່ໂຮງຮຽນ ແລະຄວາມເປັນເຈົ້າການຂອງຊຸມຊົນ ກິດຈະກຳສະເພາະທີ່ໄດ້ຮັບການສະໜັບສະໜູນ ຈາກພະແນກກະສິກຳສະຫະລັດ ຫຼື USDA ແມ່ນສຸມໃສ່ການເຊື່ອມຕໍ່ລະຫວ່າງອາຫານໃນໂຮງຮຽນ ກັບການຜະລິດກະສິກຳ ໃນທ້ອງຖິ່ນ ປະຈຸບັນ ໂຮງຮຽນທີ່ໄດ້ຮັບການສະໜັບສະໜູນ ຈາກອົງການອາຫານໂລກທັງໝົດ 925 ແຫ່ງໄດ້ຮັບການປະກອບສ່ວນຈາກຊາວກະສິກອນທ້ອງຖິ່ນ ແລະສວນໂຮງຮຽນໄດ້ແກ່ຜັກແລະ ຜົນລະປູກທາງການກະເສດ ການຂົນສົ່ງສິນຄ້າໃນປະຈຸບັນ ຈຳນວນ 72 ຕູ້ຄອນເທນເນີ້ ຈະໄດ້ຮັບເພີ່ມອີກ 34 ຕູ້ເຊິ່ງບັນຈຸນ້ຳມັນພືດແລະຖົ່ວ ເຊິ່ງຈະລຳລຽງມາຮອດໃນເດືອນມິຖຸນາ ເຄື່ອງສະໜັບສະໜູນ ເຫຼົ່ານີ້ແມ່ນວັດຖຸດິບຫຼັກ ແລະ ພຽງພໍສຳລັບການປະຕິບັດວຽກງານອາຫານທ່ຽງຂອງໂຮງຮຽນ ໃນລະຫວ່າງເດືອນກັນຍາ ປີ 2020 ຈົນຮອດພຶດສະພາ 2021 ທ່ານ ຢານ ເດວບາເລີ, ຜູ້ອຳນວຍການ ແລະ ຜູ້ຕາງໜ້າຂອງອົງການອາຫານໂລກ ປະຈຳ ສປປ ລາວ ກ່າວວ່າ "ໂຄງການອາຫານທ່ຽງ ໃນໂຮງຮຽນ ທີ່ອົງ ການອາຫານໂລກໄດ້ຈັດຕັ້ງປະຕິບັດ ແມ່ນເຄືອຂ່າຍຄວາມປອດໄພທາງສັງຄົມສຳລັບຫລາຍໆຄອບຄົວທີ່ທຸກຍາກ ແລະມີຄວາມສ່ຽງ ພວກເຮົາຮູ້ຈາກການປະເມີນຜົນຄວາມໝັ້ນຄົງ ດ້ານສະບຽງອາຫານ ແລະກະສິກຳ ທີ່ພວກເຮົາໄດ້ເຮັດວຽກຮ່ວມກັນກັບອົງການອາຫານ ແລະ ການກະເສດ (FAO) ເມື່ອບໍ່ດົນມານີ້ວ່າ ຢູ່ໃນໄລຍະຂອງການກັກໂຕ ຜູ້ທຸກຍາກຈະປະສົບບັນຫາໜັກທີ່ສຸດ ໂດຍສະເພາະແມ່ນການເຂົ້າເຖິງແຫຼ່ງອາຫານ ເພາະສ່ວນໃຫ່ຍລາຍຮັບຕົ້ນຕໍແມ່ນມາຈາກການອອກແຮງງານ ດັ່ງນັ້ນຄວາມກັງວົນຂອງພວກເຮົາແມ່ນເດັກນ້ອຍເຫຼົ່າ ນັ້ນ ທີ່ມາຈາກຄອບຄົວດັ່ງກ່າວ ອາດຈະບໍ່ໄດ້ຮັບອາຫານພຽງພໍ ຫຼື ເທົ່າທີ່ຄວນຈາກການປິດໂຮງຮຽນ ພວກເຂົາອາດຈະຕ້ອງໄດ້ອອກໂຮງຮຽນເພື່ອຊ່ວຍຄອບ ຄົວຂອງພວກເຂົາໃນການທຳມາຫາກິນເພື່ອໃຫ້ຄອຍຄົວສາມາດມີອາຫານ ແລະ ຊີວິດຢູ່ລອດ ໃນຂະນະທີ່ໂຮງຮຽນກຳລັງເລີ່ມທີ່ຈະເປີດໃໝ່ເທື່ອລະກ້າວ ພວກ ເຮົາໄດ້ເອົາໃຈໃສ່ ແລະໃຫ້ຄວາມສຳຄັນທີ່ສຸດ ກັບມາດຕະຖານຄວາມປອດໄພ ມາດຕະຖານດ້ານສຸຂະອະນາໄມ ແລະ ມາດຕະການຮັກສາໄລຍະຫ່າງກັນ ຕະ ຫຼອດຮອດການຂົນສົ່ງ ແລະການຈັດສົ່ງອາຫານໄປໃນຊຸມຊົນຕ່າງໆ ພ້ອມດຽວກັນນີ້ ພວກເຮົາໄດ້ເຮັດສຸດຄວາມສາມາດເພື່ອຮັບປະກັນໃຫ້ຊຸມຊົນກໍ່ຄືຄອບຄົວສາມາດສົ່ງລູກຂອງພວກເຂົາໃຫ້ໄປເຂົ້າໂຮງຮຽນຕາມປົກກະຕິ ໂດຍມີອາຫານທ່ຽງ ມີສຸຂະພາບດີເປັນສິ່ງຮັບປະກັນ ພວກເຮົາຂໍຂອບໃຈເປັນຢ່າງສູງ ສຳລັບຄຳໝັ້ນສັນຍາຂອງສະຫະລັດທີ່ເປັນຄູ່ຮ່ວມມືແລະພັດທະນາທີ່ມີມາແຕ່ດົນນານ ໃນການສະໜັບສະໜູນເດັກນ້ອຍໃນໂຮງຮຽນ ແລະຄອບຄົວທີ່ຢູ່ໃນເຂດຊົນນະບົດຂອງ ສປປ ລາວ ໂດຍສະເພາະ ໃນຊ່ວງເວລາທີ່ເກີດວິກິດແບບນີ້ "